rejauldu/bengali-wikipedia huggingface dataset:
হো চি মিন সিটি - লং থান - ডু জিয় এক্সপ্রেসওয়ে  হল ভিয়েতনামের ৫৫ কিলোমিটার দীর্ঘ হাইওয়ে। এই ৬-লেনের এক্সপ্রেসওয়ে ২০১৫ ফেব্রুয়ারির খোলা হয়, থং নহাট সঙ্গে হো চি মিন সিটি সংযোগ, দোং নাই। আনুমানিক বিনিয়োগ মূলধন প্রায় ১৮,০০০ বিলিয়ন VND ($ ১.২ বিলিয়ন মার্কিন ডলার)।, জেলা ২, হো চি মিন সিটিতে শুরু হয়  এবং ডাউ জিয়ে ইন্টারচেঞ্জ, থং নট, দোং নাই এ এক্সপ্রেসওয়ে শেষ হয়। এক্সপ্রেসওয়েতে ৫ টি প্রবেশপথ রয়েছে। সর্বাধিক অনুমোদিত গতি ১২০ কিলোমিটার/ঘণ্টা (প্রায় ৭৫ মাইল) এবং সর্বনিম্ন ৬০ কিলোমিটার/ঘণ্টা (প্রায় ৩৭ মাইল)  তথ্যসূত্র  বিষয়শ্রেণী:ভিয়েতনামের এক্সপ্রেসওয়ে বিষয়শ্রেণী:হো চি মিন সিটির পরিবহন
ও'হেয়ার আন্তর্জাতিক বিমানবন্দর  সাধারণত ও'হেয়ার বিমানবন্দর, শিকাগো ওহেয়ার বা শুধু মাত্র ও'হেয়ার নামে পরিচিত, একটি আন্তর্জাতিক বিমানবন্দর, যা ইলিনয়ের শিকাগোর লুপ বাণিজ্যিক এলাকা থেকে ১৪ মাইল (২৩ কিমি) উত্তর-পশ্চিমে অবস্থিত। ও'হেয়ার শিকাগো বিমান চলাচল বিভাগ দ্বারা পরিচালিত এবং ৭,৬২৭ একর (৩,০৮৭ হেক্টর) জুড়ে, effective March 15, 2007. বিস্তৃত বিমানবন্দরটি থেকে উত্তর আমেরিকা, দক্ষিণ আমেরিকা, ইউরোপ, আফ্রিকা, এশিয়া এবং ওশেনিয়ার ২২৮ টি গন্তব্যে বিরামবিহীন উড়ান পরিচালনা করে।  শিকাগোর "বিশ্বের সবচেয়ে ব্যাস্ত বর্গ মাইল" এর উত্তরসূরি হিসাবে নকশা করা ও'হেয়ার দ্বিতীয় বিশ্বযুদ্ধের সময় সি-৪৪ সামরিক পরিবহনের জন্য একটি ডগলাস উৎপাদন কেন্দ্রের পরিষেবা প্রদানকারী একটি বিমান ক্ষেত্র হিসাবে শুরু হয়। এটি যুদ্ধের সময় মার্কিন যুক্তরাষ্ট্রের নৌবাহিনীর প্রথম সম্মান পদক প্রাপ্ত অ্যাডওয়ার্ড "বাচ" ও'হেয়ার নামে নামকরণ করা হয়। দ্বিতীয় বিশ্বযুদ্ধের পর পরিকল্পিত প্রথম বড় বিমানবন্দর হিসাবে, ও'হেয়ার টার্মিনালে সরাসরি মহাসড়কের প্রবেশযোগ্যতা, জেট ব্রিজ ও ভূগর্ভস্থ জ্বালানি ভরার ব্যবস্থার উদ্ভাবনী নকশার ধারণা প্রবর্তিত হয়।  ও'হেয়ার জেট যুগের প্রথম বিশ্বের সবচেয়ে ব্যস্ততম বিমানবন্দর হিসাবে খ্যাতি অর্জন করে, ১৯৬৩ সাল থেকে ১৯৯৮ সাল পর্যন্ত এই খ্যাতিটি ধরে রাখে; আজ, এটি ২০১৮ সালে ৮৩ মিলিয়ন যাত্রী পরিবহনের মাধ্যমে বিশ্বের ষষ্ঠ-ব্যস্ততম বিমানবন্দরে পরিণত হয়। ও'হেয়ার প্রতিদিন গড়ে ২,৫২০ টি বিমান পরিচালনার হিসাবে ২০১৯ সালে ৯,১৯,৭০৪ টি বিমান পরিচালনা করে। ও'হেয়ার ইউনাইটেড এয়ারলাইন্স (যা সদর দফতর উইলিস টাওয়ারে) ও আমেরিকান এয়ারলাইন্স উভয়ের প্রধান ঘাঁটি হিসাবে কাজ করে। এটি ফ্রন্টিয়ার এয়ারলাইন্স ও স্পিরিট এয়ারলাইন্সের জন্যও মননিবেশিত শহর।   তথ্যসূত্র    বহিঃসংযোগ        বিষয়শ্রেণী:কুক কাউন্টির বিমানবন্দর, ইলিনয় বিষয়শ্রেণী:শিকাগোর ভবন ও স্থাপনা বিষয়শ্রেণী:ইউনাইটেড এয়ারলাইন্স বিষয়শ্রেণী:১৯৪৩-এ প্রতিষ্ঠিত বিমানবন্দর বিষয়শ্রেণী:১৯৪৩-এ ইলিনয়ে প্রতিষ্ঠিত
মদন সরকারি কলেজ  বাংলাদেশের নেত্রকোণা জেলার একটি সরকারি কলেজ । এই কলেজটি মদন কলেজ নামে পরিচিত।  শিক্ষা ব্যবস্থা  উচ্চ মাধ্যমিকে মানবিক, বিজ্ঞান ও বাণিজ্য শাখা এবং স্নাতক (পাস) কোর্সে বিএ, বিএসএস, বিএসসি কোর্স চালু আছে।  ইতিহাস মদন সরকারি কলেজ ১৯৮৬ সালে প্রতিষ্ঠিত হয়। ২০১৩ সালের ১৪ মে কলেজটি জাতীয়করণ করা হয়।  তথ্যসূত্র  বিষয়শ্রেণী:নেত্রকোণা জেলার মহাবিদ্যালয় বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
আব্দুর রহমান বাবা (জন্ম ১৬৫৩ -মৃত্যু ১৭১১) (),রহমান বাবা নামেও পরিচিত, পাকিস্তানের একজন স্বনামধন্য পশতু সুফি দরবেশ এবং কবি ছিলেন। তিনি এবং তার সমসাময়িক কবি খোশাল খান খাট্টাক আফগানিস্তান ও পাকিস্তানের পশতু সাহিত্যেরে জনপ্রিয় কবিদের অন্যতম বলে বিবেচনা করা হয়।Sampson, Robert. "Abdu'l Rahmān Bābā: The Legacy of His Poetry in Expressing Divergent Islamic Theology in Pushtūn Society." M.A. Thesis, University of Nottingham, 2003.  তার কাব্যে স্থানীয় সংস্কৃতির একটি রহস্যমূলক শান্তিপূর্ণ দিক বর্ণীত হয়েছে। Sampson, Robert. "The Poetry of Rahman Baba: The Gentle Side of Pushtun Consciousness." Central Asia 52 (2003): 213–228.   বংশগতি  আব্দুর রহমানের বংশ পরম্পরা হল পশতু সম্প্রদায়ভুক্ত ঘোরয়াখেল যা মোহাম্মদী বংশের সাথে মিলিত হয়েছে। রহমানের পূর্বপুরুষ ত্রয়োদশ শতাব্দী থেকে ষোড়শ শতাব্দীরর মধ্যে হিন্দু কুশ পর্বত থেকে পেশেয়ার উপাত্যকায় নিজেদের বসতি স্থায়ীভাবে স্থানান্তর করে। তিনি পেশোয়ারের উপকন্ঠে একটি ছোট বসতিতে বেড়ে উঠতে থাকেন।Rahman Baba, Abdu'l, Robert Sampson, and Momin Khan. The Poetry of Rahman Baba: Poet of the Pukhtuns. Translated by Robert Sampson and Momin Khan. Peshawar: University Book Agency, 2005. রহমান বাবা ঐ এলাকায় আপাতদৃষ্টিতে শান্তিতে ববসবাস করতে থাকেন, এবং তিনি কখনো তার সময়কার চলা আন্তঃজাতিগত সংঘর্ষে নিজের সম্পৃক্ততারর কথা উল্লেখ করেননি। তার পরিবারের ইতিহাস সম্পর্কে বিভিন্ন ধরনের মতবাদ রয়েছে।RB-P . অনেক মতামত প্রদানকারীরা একমত হয়েছেন যে তার পরিবার তাার গ্রামের প্রধান (দলপতি) ছিলেন।  রহমান বাবা খুবই জ্ঞানী ব্যক্তি হওয়া সত্ত্বেও তিনি সাদাসিধে জীবন যাপনে অভ্যস্ত ছিলেন। তিনি নিজে দাবি করতেন, “স্বর্ণ পাত্রে যদিও পান করার জ্য সুমিষ্ট পানীয় থাকে, তবুও আমি আমার ঐ মাটির পাত্রের পানিকেই শ্রেয় বিবেচনা করি”। D 135/9.  আব্দুর রহমান বাবা ১৭১৫ খ্রিষ্টাব্দে মৃত্যু বরণ করেন। তার সমাধি(মাজার) পেশোয়ারের দক্ষিণ উপকন্ঠে (রিং রোড হাজার খওয়ানি) অবস্থিত। তারর মাজার একটি বড় গম্বুজ বিশিষ্ট বড় কক্ষ। কবি এবং আধ্যাত্ববাদে বিশ্বাসীদের জজন্য তার মাজার তার জনপ্রিয় কবিতাগুচ্ছ সংগ্রহ ও পাঠের জন্য গুরুত্বপূর্ণ স্থান হিসেবে বিবেচিত হয়। প্রতি বছরের এপ্রিলে তার ওরছ মহাসমারোহ পালিত হয়ে থাকে।   তরিকতের প্রেক্ষাপট  রহমান বাবা একজন সাধক ছিলেন কিন্তু তিনি কার হাতে বায়াত দান করেছিলেন বা কোন তরিকার অনুসারী ছিলেন সেটা নিয়ে বিভিন্ন ধরনের মতবাদ রয়েছে যার কোন দালিলিক সত্যতা পাওয়া যায়নি। সাবির অনুমান করেন যে রহমান নকশবন্দিয়া তরিকার অনুসারী ছিলেন, সাথে সাথে তিনি পীর বাবার সন্তানদের নিকট সুফিবাদের সশিক্ষা গ্রহণ করেন। শিমেল এবং সাদ আহমেদ বক্স তাকে চিশতিয়া তরিকার হিসেবে নিযুক্ত করেন। আকাব, নিজে কাদেরিয়া তরিকার খলিফা (প্রতিনিধি), তাকে কাদেরিয়া তরিকার খলিফা (প্রতিনিধি) বলে   তথ্যসূত্র   বিষয়শ্রেণী:১৬৫৩-এ জন্ম বিষয়শ্রেণী:১৭১১-এ মৃত্যু বিষয়শ্রেণী:পেশোয়ারের ব্যক্তি বিষয়শ্রেণী:পশতু ব্যক্তি বিষয়শ্রেণী:পাকিস্তানে সুফিবাদ বিষয়শ্রেণী:পশতুন উপজাতি
রেডিও মির্চি দ্বারা পরিবেশিত, ১১তম মির্চি সঙ্গীত পুরস্কার ২০১৮ সালের হিন্দি ভাষার ভারতীয় চলচ্চিত্রগুলির সঙ্গীত শিল্পের পেশাদার ব্যক্তিদের সম্মান প্রদান করে। ১৬ই ফেব্রুয়ারি ২০১৯ সালে, অনুষ্ঠানটি মুম্বইয়ের ভারতের জাতীয় ক্রীড়া ক্লাবের গম্বুজে অনুষ্ঠিত হয় এবং সোনু নিগম দ্বারা আয়োজন করা হয়। সেখানে অনেকের পার্ফরমেন্স ছিল, যার মধ্যে অনেকগুলি সম্পন্ন করা হয়েছে বাদশা, নেহা কক্কর, মিট ব্রস, জোনিতা গান্ধী, অর্ক, পাপন এবং শিবম পাঠক দ্বারা।  তথ্যসূত্র  বহিঃসংযোগ  মির্চি সঙ্গীত পুরস্কারের আধিকারিক ওয়েবসাইট  মির্চি সঙ্গীত পুরস্কার ২০১৮  বিষয়শ্রেণী:ভারতীয় চলচ্চিত্র পুরস্কার বিষয়শ্রেণী:মির্চি সঙ্গীত পুরস্কার
আনোয়ারা থানা বাংলাদেশের চট্টগ্রাম জেলার অন্তর্গত আনোয়ারা উপজেলার একটি থানা।   প্রশাসনিক এলাকাসমূহ  আনোয়ারা উপজেলার ১০টি ইউনিয়ন ও ১টি ইউনিয়নের আংশিক এলাকার প্রশাসনিক কার্যক্রম আনোয়ারা থানার আওতাধীন।  ইউনিয়নসমূহ:  ১নং বৈরাগ (আংশিক)  ২নং বারশত  ৩নং রায়পুর  ৪নং বটতলী  ৫নং বরুমছড়া  ৬নং বারখাইন  ৭নং আনোয়ারা  ৮নং চাতরী  ৯নং পরৈকোড়া  ১০নং হাইলধর  ১১নং জুঁইদণ্ডী   আরও দেখুন   আনোয়ারা উপজেলা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চট্টগ্রাম জেলার থানা বিষয়শ্রেণী:আনোয়ারা উপজেলা
দৃষ্টিদান রবিঠাকুরের কাহিনীতে  নীতীন বসু পরিচালিত একটি ভারতীয় বাংলা চলচ্চিত্র। এর একটি চরিত্রে অভিনয় করেছেন উত্তম কুমার। নায়ক অসিত বরনের ছেলেবেলার রোল এ। তবে প্রচার পুস্তিকায় তিনি বাদ। এতে উত্তম কুমার দুঃখ পেয়ে ছিলেন। নায়িকা সুনন্দা। তিনিই প্রযোজিকা।   কাহিনী সংক্ষেপ   অভিনয়ে   অসিতবরণ  সুনন্দা ব্যানার্জী  কৃষ্ণচন্দ্র দে  ছবি বিশ্বাস  উত্তম কুমার  সন্ধ্যারানী  তথ্যসূত্র  বহিঃসংযোগ  বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৪৮-এর চলচ্চিত্র বিষয়শ্রেণী:১৯৪০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র
ঙ্গাগ-দ্বাং-'জাম-দ্ব্যাংস-ব্ক্রা-শিস () (১৭৩৯-১৮১৩)  তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ব্সে-ত্শাং রিন-পো-ছে () উপাধিধারী বৌদ্ধ লামা ছিলেন। তিনি তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের () দ্বাদশ প্রধান এবং রোং-বো বৌদ্ধবিহারের চতুর্দশ প্রধান ছিলেন।   জন্ম ও শিক্ষা  ঙ্গাগ-দ্বাং-'জাম-দ্ব্যাংস-ব্ক্রা-শিস ১৭৩৯ খ্রিষ্টাব্দে তিব্বতের র্গ্যান-গ্যা-গোং-মা () নামক স্থানে জন্মগ্রহণ করেন। তার পিতার নাম ছিল ল্হা-'বুম-ব্ক্রা-শিস () এবং মাতার নাম ছিল ম্ত্শো-মো-র্গ্যাল ()। ব্লো-ব্জাং-দোন-গ্রুব () নামক প্রথম স্দে-খ্রি রিন-পো-ছে () উপাধিধারী বৌদ্ধ লামা তাকে ঙ্গাগ-দ্বাং-ব্ক্রা-শিস () নামক প্রথম ব্সে-ত্শাং রিন-পো-ছে () উপাধিধারী লামার পুনর্জন্ম রূপে চিহ্নিত করেন। বাইশ বছর বয়স হলে ঙ্গাগ-দ্বাং-ব্স্তান-'দ্জিন () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের চতুর্থ প্রধান তাকে ভিক্ষুর শপথ প্রদান করেন। র্গ্যাল-ম্ত্শান-সেং-গে () নামক তিপ্পান্নতম দ্গা'-ল্দান-খ্রি-পা এবং দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () তার উল্লেখযোগ্য শিক্ষিক ছিলেন।   বিবাদ ও নির্বাসন  ১৭৬০ খ্রিষ্টাব্দে দ্কোন-ম্ছোগ-'জিগ্স-মেদ-দ্বাং-পো তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধানের দায়িত্বভার অর্পণ করেন, কিন্তু তিনি বেশিদিন এই পদে থাকতে পারেননি। অতীতে প্রথম ব্সে-ত্শাং রিন-পো-ছে ঙ্গাগ-দ্বাং-ব্ক্রা-শিস মঙ্গোল শক্তির সাহায্যে ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা উপাধিধারী লামার পুনর্জন্ম রূপে একজন অন্য ব্যক্তিকে চিহ্নিত করেছিলেন, কিন্তু তার সেই চেষ্টা বিফলে যায়, যখন দ্কোন-ম্ছোগ-'জিগ্স-মেদ-দ্বাং-পোকে দ্বিতীয় 'জাম-দ্ব্যাংস-ব্ঝাদ-পা রূপে আনুষ্ঠানিক ভাবে চিহ্নিত করা হয়। এখন ঙ্গাগ-দ্বাং-'জাম-দ্ব্যাংস-ব্ক্রা-শিস বিহারের প্রধান হলে অন্য শিশুটির সমর্থকেরা নতুন করে বিবাদের সূত্রপাত ঘটায় এবং ব্যক্তিটির স্বীকৃতির দাবী করে। এই ঘটনার ফলে ঙ্গাগ-দ্বাং-'জাম-দ্ব্যাংস-ব্ক্রা-শিস সহ ঐ মতের সমর্থকদের বিহার থেকে নির্বাসিত করে নাম-ম্খা' () নামক স্থানে পাঠিয়ে দেওয়া হয়। ঙ্গাগ-দ্বাং-'জাম-দ্ব্যাংস-ব্ক্রা-শিস এরপর মার-থাং-ওব-ব্স্তান () বৌদ্ধবিহার স্থাপন করেন এবং রোং-বো বৌদ্ধবিহারের চতুর্দশ প্রধানের দায়িত্ব পালন করেন।   তথ্যসূত্র    আরো পড়ুন  Nietupski, Paul. 1999. Labrang: A Tibetan Buddhist Monastery at the Crossroads of Four Civilizations. Ithaca: Snow Lion, 126-127 'Brug-thar & Chen Xiaoqiang: Terlung Monastery and the Successive bSe-tshang Rinpoche Living Buddhas (tibetisch), China Tibetology Publishing House, Beijing, December 1994. .        বিষয়শ্রেণী:১৭৩৯-এ জন্ম বিষয়শ্রেণী:১৮১৩-এ মৃত্যু বিষয়শ্রেণী:সেৎশাং রিনপোছে বিষয়শ্রেণী:লাব্রাং ত্রিপা বিষয়শ্রেণী:রোংবো ত্রিপা
সাফিয়া আমাজান (১৯৪১-২৫ সেপ্টেম্বর ২০০৬) একজন আফগান নারী অধিকার কর্মী, শিক্ষাবিদ, রাজনীতিবিদ এবং তালেবানের নারীদের দমন করার সমালোচক ছিলেন।  সাফিয়া আমাজান ১৯৯৬ সালে তালিবানের উত্থানের আগে কান্দাহারে শিক্ষক এবং অধ্যক্ষ হিসেবে কাজ করেছিলেন।৷ পরবর্তীতে তালেবান শাসনামলের সময় সমস্ত মেয়েদের স্কুল বন্ধ ছিল, তখন আমাজন গোপনে বাড়ি বাড়ি যেয়ে মেয়েদের পড়াতেন।"Taliban kill top Afghan woman" The Guardian  ২০০১ সালে তালেবানদের পরাজয়ের পর আমাজান কান্দাহার প্রদেশে মহিলা বিষয়ক মন্ত্রণালয়ের প্রাদেশিক পরিচালক হিসেবে দায়িত্ব পালন করেন। তিনি ২০০২ থেকে তার মৃত্যুর আগ পর্যন্ত এই দায়িত্ব পালন করেন। আমাজন একাধিক টেকনিক্যাল ট্রেনিং সেন্টার খুলেছিলেন, যেখানে শত শত মহিলাকে বেকিং এবং টেইলারিং সহ ব্যবসার প্রশিক্ষণ দিয়েছিলেন।  ২০০৫ সালের ২৫ সেপ্টেম্বর কান্দাহারে সাফিয়া আমাজানের বাড়ির সামনে মোটরসাইকেলে করে দুজন লোকের আমাজানকে চারবার গুলি করে হত্যা করে।(BBC) আমাজান এর আগে তালেবান বিদ্রোহীদের মৃত্যুর হুমকির পরিপ্রেক্ষিতে আফগান সরকারের কাছে তার ব্যক্তিগত দেহরক্ষী সরবরাহ করতে বলেছিল, কিন্তু তার অনুরোধ প্রত্যাখ্যান করা হয়েছিল। তৎকালীন আফগানিস্তানের প্রেসিডেন্ট হামিদ কারজাই এবং আফগানিস্তানে জাতিসংঘের সহায়তা মিশন আমাজানের হত্যার নিন্দা করেছিলেন। সাফিয়া আমাজানের মৃত্যুর পর একজন কথিত তালেবান মুখপাত্র বলেছিলেন যে আমাজনের মৃত্যু আফগানিস্তানে সরকারে একটি কৌশলের কারণে হয়েছিল।  সাফিয়া আমাজানকে হত্যা করার সময় তার ছেলে নকিবুল্লাহকে বেঁচে ছিলেন।  জীবনী সাফিয়া আমাজানের পিতার ছিলেন একজন কাপড় ব্যবসায়ি এবং তিনি ছিলেন তার পিতা  শেষ মেয়ে। আমাজান ছিল বেলুচ সংখ্যালঘুর সদস্য এবং নুরজাই গোত্রের একজন পশতুন মা। আমাজনের জন্ম হয়েছিল এমন একটি পরিবারে যার পরপর পাঁচটি কন্যা সন্তান জন্ম হয়েছিল, তার বাবা তাদের একটি ভাল শিক্ষা দেওয়ার সংকল্প করেছিলেন। কিন্তু আমাজানের যখন পনের বছর তখন তার বাবা হঠাৎ মারা যান। তার বড় বোনেরা বিবাহিত ছিল এজন্য সাফিয়াকে তার প্রয়োজনের পাশাপাশি তার মা, দাদী এবং ছোট ভাইয়ের চাহিদা পূরণ করতে হয়। তখন তিনি কিন্ডারগার্টেনে শিক্ষকতার মাধ্যমে কর্মজীবন শুরু করেছিলেন, একই সাথে তার মাধ্যমিক পড়াশোনা শেষ করে। Kim Sengupta, « Safia Amajan : abattue pour avoir défié les Taliban [sic] », traduction française de :  « The woman who defied the Taliban, and paid with her life », The Independent, 26 septembre 2006.  সাফিয়া যখন জরগুনা আনা মাধ্যমিক বিদ্যালয়ে কর্মরত ছিলেন তখন একটি বিপ্লবী সক্রিয়তা শুরু হয় এবং তিনি প্রাথমিকভাবে ২০০০ যুবতী মেয়েদের ভাল শিক্ষার বিষয়ে উদ্বিগ্ন ছিলেন। সাফিয়া আমাজান তার সম্ভব বিবাহ প্রত্যাখ্যান করে একজন কর্নেলকে বিয়ে করেন এবং চল্লিশেরও বেশি বয়সে তাদের একটি সন্তান জন্ম হয়। নব্বইয়ের দশকের গোড়ার দিকে যখন ধর্মীয় রক্ষণশীলরা ক্ষমতায় ফিরে আসে তখনও তার স্বামী তাকে পূর্ণ সমর্থন করেন।  তথ্যসূত্র  বিষয়শ্রেণী:১৯৪১-এ জন্ম বিষয়শ্রেণী:২০০৬-এ মৃত্যু বিষয়শ্রেণী:গুপ্তহত্যার শিকার সক্রিয়কর্মী বিষয়শ্রেণী:আফগানিস্তানে আগ্নেয়াস্ত্র দ্বারা মৃত্যু বিষয়শ্রেণী:আফগান নারীবাদী বিষয়শ্রেণী:আফগানিস্তানে নারীর প্রতি সহিংসতা বিষয়শ্রেণী:পশতু নারী
{{safesubst:#ifeq:|yes|<div class="notice" style="background:#ffe0e0; border:1px solid #886644; padding:0.5em; margin:0.5em auto; min-height: 40px">|}} 40px|left|alt=|link= আপনার অ্যাকাউন্টকে সম্পাদনা থেকে অসীম মেয়াদে বাধা প্রদান করা হয়েছে, কারণ: অ্যাকাউন্টটি বিজ্ঞাপন বা প্রচারণার জন্য ব্যবহার করা হয়েছে, যা উইকিপিডিয়ার উদ্দেশ্যের পরিপন্থী, এবং আপনার ব্যবহারকারীর নাম নির্দেশ করে যে অ্যাকাউন্টটি একটি ব্যবসায়, সংস্থা, গোষ্ঠী বা ওয়েব সাইটের প্রতিনিধিত্ব করে, যা ব্যবহারকারীর নামের নীতিমালা বিরুদ্ধ। {{safesubst:#ifeq:|yes|আপনার আলাপ পাতা সম্পাদনা করার ক্ষমতাও প্রত্যাহার করা হয়েছে।}}  {{safesubst:#ifeq:|yes|আপনি যদি আপনার ব্যবসা বা প্রতিষ্ঠানের প্রচারের পরিবর্তে গঠনমূলক অবদান রাখতে চান অথবা, যদি মনে করেন আপনাকে ভুলক্রমে বাধা দেওয়া হয়েছে তবে আপনার আগে  বাধামুক্ত হওয়ার নির্দেশিকাটি পড়া দরকার, তারপর প্রশাসকদের ইমেইল ঠিকানায় (wikipedia-bn-admins@lists.wikimedia.org)  বাধাটি পর্যালোচনার আবেদন করতে পারেন।|আপনি যদি আপনার ব্যবসা বা প্রতিষ্ঠানের প্রচারের পরিবর্তে গঠনমূলক অবদান রাখতে চান তবে আপনি ব্যবহারকারীর নাম পরিবর্তনের অনুরোধ এবং বাধামুক্ত হওয়ার আবেদন করতে পারেন। এটি করতে প্রথমে আপনার কাঙ্ক্ষিত নামটি উপলব্ধ আছে কিনা তা বিশেষ:কেন্দ্রীয় প্রমাণীতে খুঁজুন এবং লক্ষ্য রাখুন যাতে নামটি ব্যবহারকারী নামের নির্দেশিকা অনুসরণ করে। গ্রহণযোগ্য নাম পেয়ে গেলে নিচের কোডটি আপনার আপনার আলাপ পাতার একদম নিচে প্রতিলিপি করুন– {{unblock-spamun|আপনার প্রস্তাবিত নতুন ব্যবহারকারী নাম|এখানে আপনার কারণ}}। “আপনার প্রস্তাবিত নতুন ব্যবহারকারী নাম” লেখাটিকে আপনার কাঙ্ক্ষিত ব্যবহারকারী নাম দ্বারা এবং “এখানে আপনার কারণ” লেখাটিকে আপনি যেকারণে বাধামুক্ত হতে চান তা লিখে প্রতিস্থাপন করুন। কারণে আপনাকে অবশ্যই নিচের বিষয়গুলো উল্লেখ করতে হবে: আপনি যদি আপনার অবদানের জন্য কোনোরূপ অর্থনৈতিক বা অন্য কোনো সুবিধা পেয়ে থাকেন, তবে তা অর্থের বিনিময়ে সম্পাদনা নীতি অনুসারে খোলাসা করুন। আমাদেরকে বোঝান যে আপনি আপনার বাধার কারণ বুঝতে পেরেছেন এবং আপনি যে ধরনের সম্পাদনাগুলোর বাধাপ্রাপ্ত হয়েছিলেন তার পুনরাবৃত্তি করবেন না। আপনাকে বাধামুক্ত করা থাকলে আপনি কী ধরনের অবদান রাখতে চান তা সাধারণভাবে বর্ণনা করুন। আপিল: বাধা অপসারণের নির্দেশিকা পাতাটি পড়ার পর আপনি যদি মনে করেন আপনার বাধাটি ভুলক্রমে দেওয়া হয়েছে তবে আপনি আপনার আলাপ পাতার একদম নিচে এই লেখাটি লিখে আপিল করতে পারেন   {{বাধা অপসারণ|reason=এখানে আপনার কারণ ~~~~}}। “এখানে আপনার কারণ” লেখাটিকে যে ভুলের কারণে বাধাপ্রাপ্ত হয়েছেন বলে মনে করেন তা দিয়ে প্রতিস্থাপন করুন।}} {{safesubst:#if:|~~~~}}{{safesubst:#switch:{{subst:NAMESPACE}}|User|User talk=}}
মুজফফর খানজী (রাজত্বকাল: ১৭৬০-১৭৬২) জুনাগড় রাজ্যের তৃতীয় নবাব ছিলেন।   সংক্ষিপ্ত জীবনী  মুজফফর খানজীর পিতার নাম ছিল জাফর খানজী। মুজফফর খানজী জুনাগড় রাজ্যের দ্বিতীয় নবাব প্রথম মহম্মদ মহবত খানজীর মাতুল ছিলেন। ১৭৬০ খ্রিষ্টাব্দে ভাগিনেয়কে সিংহাসনচ্যুত করে তিনি জুনাগড় রাজ্যের নবাব হন। কিন্তু ১৭৬২ খ্রিষ্টাব্দে রাধনপুর রাজ্যের নবাব জওয়ান মর্দ খান তাকে পরাজিত করে জুনাগড় রাজ্যকে নিজের রাজ্যভুক্ত করলে তিনি রাজ্যের দাবী ত্যাগ করতে বাধ্য হন।   তথ্যসূত্র   বিষয়শ্রেণী:জুনাগড়ের নবাব
সদৌ আসাম ছাত্র সংস্থা () সংক্ষিপ্ত রুপ AASU (আসু) ভারতের আসাম রাজ্যের একটি বৃহৎ ছাত্র সংগঠন। অবৈধ বাংলাদেশী অনুপ্রবেশকারীর বিরুদ্ধে সংঘটিত আসাম আন্দোলনের নেতৃত্ব সদৌ অসম ছাত্র সন্থা বহন করেছিল। ১৯৮৫ সনে অসম চুক্তি সাক্ষরিত হওয়ার পর সদৌ অসম ছাত্র সন্থার নেতারা অসম গণ পরিষদ নামক একটি রাজনৈতিক দলের গঠন করেছিলেন। অসম গণ পরিষদ ১৯৮৫ সন ও ২০০১ সনে অসমে সরকার গঠন করিতে সক্ষম হয়েছিলে।   ইতিহাস  ১৯৪০ সনে  অসম ছাত্র সন্মিলনী () নামক একটি ছাত্র সংগঠন বিভাজিত হয়ে হয়ে সদৌ অসম ছাত্র ফেডারেশন (ইংরেজি:All Assam Student' Federation) ও সদৌ অসম ছাত্র কংগ্রেশ(ইংরেজি:Assam Students' Congress) নামক ২টি ছাত্র সংগঠন গঠন করেছিল। প্রায় এক দশকের পর এই দুইটি ছাত্র সংগঠন একত্রিত হয়ে সদৌ অসম ছাত্র সংগঠন(ইংরেজি: All Assam Student' Association) নামক ছাত্র সংগঠনের গঠন করেছিল। ১৯৬৭ সনের জানুয়ারি মাসে এই সংগঠন সদৌ অসম ছাত্র সন্থা নামে পুননামকরন করা হয়।   সদৌ অসম ছাত্র সন্থার ভূমিকা  ১৯৭৯ সনে সদৌ অসম ছাত্র সন্থা অসম সাহিত্য সভা ও পূর্বাঞ্চলীয় গণ পরিষদের প্রতিনিধিত্বে সদৌ অসম গণ সংগ্রাম পরিষদ গঠন করেছিল। জাতীয়তাবাদী সল, অসম যুবক সমাজ ও যুব অধিবক্তা ফরাম অসম গণ সংগ্রাম পরিষদে যোগদান করেছিল। সেই সময়ে মূখ্য নির্বাচন আয়োগ পুর্বের ভোটের তালিকা মতে নির্বাচন অনুষ্ঠিত করার জন্য নির্দেশ দেন কিন্তু সদৌ অসম ছাত্র সন্থা ভোটার তালিকা সংশোধন না করা পর্যন্ত নির্বাচনে অংশগ্রহণ না করার জন্য অনুরোধ জানায়। কেন্দ্রীয় ও রাজ্যিক সরকার উপযুক্ত ব্যবস্থা গ্রহণ না করায় ছাত্র সন্থা আন্দোলনের সৃষ্টি করে। ভারতীয় স্বাধীনতা আন্দোলনের মত এই আন্দোলন তীব্র প্রতিক্রিয়া সৃষ্টি করেছিল। দৈনিক হাজার হাজার লোক আন্দোলনে অংশ গ্রহণ করেছিল। এই আন্দোলন আসাম আন্দোলন নামে পরিচিত। ৬ বৎসর ব্যাপী এই আন্দোলন চলেছিল। আসাম আন্দোলন কিছু কিছু স্থানে হিংসাত্মক রূপ ধারণ করেছিল। এই আন্দোলনে স্থানীয় লোকেরা পূর্নসমর্থন করেছিলেন। আসাম আন্দোলনের মূল লক্ষ্য ছিল অবৈধ অনুপ্রবেশকারী বাংলাদেশী ব্যক্তিকে অসম থেকে বহিষ্কার করা। আসাম আন্দোলন ধর্ম নির্বিশেষে বিদেশী বহিষ্কারের জন্য করা হয়েছিল এই কথা সদৌ অসম ছাত্র সন্থা স্পষ্ট করে দিয়েছিল। নেপাল থেকে হওয়া অনুপ্রবেশকারীর বিরুদ্ধে সদৌ অসম ছাত্র সন্থা আন্দোলন করেছিল। সদৌ অসম ছাত্র সন্থার আন্দোলনের ফলে অবৈধ অনুপ্রবেশকারীর বিরুদ্ধে কেন্দীয় সরকার অসম চুক্তি সাক্ষর করেছিল ফলে  বিদেশী সমস্যা থেকে সমাধান পাওয়া সম্ভব হয়েছে।  তথ্যসূত্র   বিষয়শ্রেণী:আসামের ছাত্র সংগঠন বিষয়শ্রেণী:আসাম ভিত্তিক সংগঠন বিষয়শ্রেণী:ভারতের স্বেচ্ছাসেবী সংগঠন
রুদ্র প্রতাপ সিং (; ; জন্ম: ৬ জানুয়ারি, ১৯৬৫) উত্তরপ্রদেশের লখনউ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ভারতীয় ক্রিকেটে এয়ার ইন্ডিয়া ও উত্তরপ্রদেশ দলের প্রতিনিধিত্ব করেন। দলে তিনি মূলতঃ ডানহাতি মিডিয়াম পেস বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন আর. পি. সিং।   প্রথম-শ্রেণীর ক্রিকেট  ১৯৮২-৮৩ মৌসুম থেকে ১৯৯৫-৯৬ মৌসুম পর্যন্ত আর. পি. সিংয়ের প্রথম-শ্রেণীর খেলোয়াড়ী জীবন চলমান ছিল।  ১৯৮০-এর দশকের মাঝামাঝি সময়ে একদিনের দলে প্রায় চারজন সিম বোলারের অন্তর্ভুক্তি বাধ্যতামূলক পর্যায়ের থাকায় আর. পি. সিংকে বেশ কয়েকজন নতুন বোলারের অন্যতম হিসেবে অন্তর্ভুক্ত করা হয়। এক দশকব্যাপী উত্তরপ্রদেশ দলের সদস্যরূপে রঞ্জী ট্রফি প্রতিযোগিতায় খেলেন ও দলের প্রধান চালিকাশক্তিতে পরিণত হয়েছিলেন। ১৯৮৪-৮৫ মৌসুমে ২৫ উইকেট লাভ করেন। এরফলে, জাতীয় দলে অন্তর্ভুক্তির পথ সুগম হয়। এ পর্যায়ে রেলওয়েজের সদস্যরূপে ১৪৬ রান খরচায় এগারো উইকেট পান। এটি তার সমগ্র খেলোয়াড়ী জীবনে খেলায় সেরা সংগ্রহ হিসেবে বিবেচিত হয়। তন্মধ্যে, প্রথম ইনিংসে ৭/৬৭ বোলিং পরিসংখ্যান দাঁড় করান।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন আর. পি. সিং। সবগুলো ওডিআইই অস্ট্রেলিয়ার বিপক্ষে খেলেছিলেন তিনি। ২৪ সেপ্টেম্বর, ১৯৮৬ তারিখে হায়দ্রাবাদে সফরকারী অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এরপর, ৭ অক্টোবর, ১৯৮৬ তারিখে রাজকূটে একই দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।  ঘরোয়া ক্রিকেটের ন্যায় আন্তর্জাতিক অঙ্গনে ঠিকভাবে নিজেকে মেলে ধরতে পারেননি আর. পি. সিং। স্বল্পকালীন আন্তর্জাতিক খেলোয়াড়ী জীবনে তেমন সফলতা পাননি। নিজস্ব দ্বিতীয় ও সর্বশেষ একদিনের আন্তর্জাতিকে অস্ট্রেলীয় তারকা ব্যাটসম্যান ডিন জোন্সের একমাত্র উইকেট পান।   তথ্যসূত্র    আরও দেখুন   রমন লাম্বা  সুরিন্দর অমরনাথ  প্রথম-শ্রেণীর ক্রিকেট দলসমূহের বর্তমান তালিকা  ভারতীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:উত্তরপ্রদেশের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:মধ্যাঞ্চলের ক্রিকেটার বিষয়শ্রেণী:লখনউ থেকে আগত ক্রিকেটার
গেওর্গে গেওর্গিউ-দেজ (৮ নভেম্বর ১৯০১ – ১৯ মার্চ ১৯৬৫) একজন রোমানীয় কমিউনিস্ট রাজনীতিবিদ ছিলেন। তিনি ১৯৪৪ থেকে ১৯৬৫ সাল পর্যন্ত রোমানিয়ার প্রথম কমিউনিস্ট নেতা ছিলেন, রোমানিয়ান কমিউনিস্ট পার্টির (পরবর্তীতে "রোমানিয়ান ওয়ার্কার্স পার্টি", পিএমআর) প্রথম সচিব হিসাবে ১৯৪৪ থেকে ১৯৫৪ পর্যন্ত দায়িত্ব পালন করেছিলেন। এবং ১৯৫৫ থেকে ১৯৬৫ পর্যন্ত এবং প্রথম কমিউনিস্ট রোমানিয়ার প্রধানমন্ত্রী হিসাবে ১৯৫২ থেকে ১৯৫৫ পর্যন্ত   তথ্যসূত্র   বিষয়শ্রেণী:১৯০১-এ জন্ম বিষয়শ্রেণী:১৯৬৫-এ মৃত্যু বিষয়শ্রেণী:সাম্যবাদী শাসক বিষয়শ্রেণী:সংশোধনবাদ বিরোধী বিষয়শ্রেণী:রোমানিয়ান কমিউনিস্ট পার্টির সাধারণ সম্পাদকরা বিষয়শ্রেণী:স্নায়ুযুদ্ধের ব্যক্তি বিষয়শ্রেণী:ফুসফুসের ক্যান্সারে মৃত্যু বিষয়শ্রেণী:রোমানিয়ার প্রধানমন্ত্রী
গোলাম সরোয়ার হিরু একজন বাংলাদেশী রাজনীতিবিদ। ২০১৯ সালের একাদশ সাধারণ নির্বাচনে তিনি ইসলামী আন্দোলন বাংলাদেশ থেকে প্রার্থী মনোনীত হন। ১৯৯৬ সালের ফেব্রুয়ারি ও জুন জাতীয় সংসদ নির্বাচনে তিনি পরপর দুইবার বরগুনা-২ আসন থেকে ইসলামী ঐক্যজোটের মনোনয়নে সংসদ সদস্য নির্বাচিত হন।   প্রারম্ভিক জীবন    রাজনৈতিক জীবন    আরও দেখুন    ষষ্ঠ জাতীয় সংসদ সদস্যদের তালিকা  সপ্তম জাতীয় সংসদ সদস্যদের তালিকা  তথ্যসূত্র   বহিঃসংযোগ    ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) - জাতীয় সংসদ  সপ্তম জাতীয় সংসদ সদস্যদের তালিকা (জুন ১৯৯৬) - জাতীয় সংসদ  বিষয়শ্রেণী:জীবিত ব্যক্তি বিষয়শ্রেণী:বরগুনা জেলার রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:ইসলামী ঐক্যজোটের রাজনীতিবিদ বিষয়শ্রেণী:ইসলামী আন্দোলন বাংলাদেশের রাজনীতিবিদ
ভূঁইয়া ইকবাল (২২ নভেম্বর ১৯৪৬ – ২২ জুলাই ২০২১) বাংলাদেশের একজন সাহিত্যিক। তিনি ২০১৪ সালে প্রবন্ধে বাংলা একাডেমি পুরস্কার লাভ করেন।   প্রাথমিক জীবন  ভূঁইয়া ইকবাল ২২ নভেম্বর ১৯৪৬ সালে ভোলায় জন্মগ্রহণ করেন। তিনি সিদ্ধশ্বরী ও ওয়েস্টয়েন্ড স্কুল, ঢাকা কলেজে অধ্যয়ন করেন। ঢাকা বিশ্ববিদ্যালয় থেকে তিনি বাংলায় বিএ ও এমএ অর্জন করে ১৯৮৪ সালে কলকাতা বিশ্ববিদ্যালয়ের ডক্টরেট ডিগ্রী লাভ করেন।   কর্মজীবন  ভূঁইয়া ইকবাল কর্মজীবনের শুরুতে তৎকালীন দৈনিক পাকিস্তান পত্রিকায় কাজ করেন। ১৯৭৩ সালে চট্টগ্রাম বিশ্ববিদ্যালয়ে বাংলা বিভাগের অধ্যাপক হিসেবে যোগ দিয়ে ২০১৩ সালে অবসর গ্রহণ করেন।   গ্রন্থাবলি   প্রকাশিত গ্রন্থ   আবুল কালাম শামসুদ্দীন,   আনোয়ার পাশা,   বুদ্ধদেব বসু,   শশাঙ্কমোহন সেন,   (স্যার) আজিজুল হক,   বাংলাদেশের উপন্যাসে সমাজচিত্র,   রবীন্দ্রনাথের একগুচ্ছ পত্র   রবীন্দ্রনাথ   তাঁর চিঠি,   তাঁকে চিঠি  বাংলাদেশে রবীন্দ্র-সংবর্ধনা   সম্পাদনা   মানিক বন্দ্যােপাধ্যায়   নির্বাচিত রচনা   আবদুল করিম সাহিত্যবিশারদ  নির্জনতা থেকে জনারণ্যে   পুরস্কার   বাংলা একাডেমি পুরস্কার (২০১৪)  হুমায়ুন কবির স্মৃতি পুরস্কার   তথ্যসূত্র    বহিঃসংযোগ       বিষয়শ্রেণী:১৯৪৬-এ জন্ম বিষয়শ্রেণী:২০২১-এ মৃত্যু বিষয়শ্রেণী:ভোলা জেলার লেখক বিষয়শ্রেণী:বাংলাদেশী গবেষক বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী বিষয়শ্রেণী:বাঙালি লেখক বিষয়শ্রেণী:২০শ শতাব্দীর বাংলাদেশী পুরুষ লেখক বিষয়শ্রেণী:২১শ শতাব্দীর বাংলাদেশী পুরুষ লেখক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা কলেজের প্রাক্তন শিক্ষার্থী